CELEX: 32007R0305
Language: el
Date: 2007-03-21 00:00:00
Title: Κανονισμός (ΕΚ) αριθ. 305/2007 της Επιτροπής, της 21ης Μαρτίου 2007 , για τη θέσπιση προσωρινών παρεκκλίσεων από τους κανονισμούς (ΕΚ) αριθ. 2402/96, (ΕΚ) αριθ. 2375/2002, (ΕΚ) αριθ. 2305/2003, (ΕΚ) αριθ. 969/2006 και (ΕΚ) αριθ. 1918/2006 όσον αφορά τις ημερομηνίες υποβολής αιτήσεων πιστοποιητικών εισαγωγής και τις ημερομηνίες έκδοσης πιστοποιητικών εισαγωγής για το έτος 2007 στο πλαίσιο των δασμολογικών ποσοστώσεων που αφορούν τις γλυκοπατάτες, το άμυλο μανιόκας, τα σιτηρά και το ελαιόλαδο

22.3.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 81/19
            
         
      ΚΑΝΟΝΙΣΜΌΣ (ΕΚ) αριθ. 305/2007 ΤΗΣ ΕΠΙΤΡΟΠΉΣ
   
   της 21ης Μαρτίου 2007
   για τη θέσπιση προσωρινών παρεκκλίσεων από τους κανονισμούς (ΕΚ) αριθ. 2402/96, (ΕΚ) αριθ. 2375/2002, (ΕΚ) αριθ. 2305/2003, (ΕΚ) αριθ. 969/2006 και (ΕΚ) αριθ. 1918/2006 όσον αφορά τις ημερομηνίες υποβολής αιτήσεων πιστοποιητικών εισαγωγής και τις ημερομηνίες έκδοσης πιστοποιητικών εισαγωγής για το έτος 2007 στο πλαίσιο των δασμολογικών ποσοστώσεων που αφορούν τις γλυκοπατάτες, το άμυλο μανιόκας, τα σιτηρά και το ελαιόλαδο
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου ΧΧΙV παράγραφος 6 της GATT (1), και ιδίως το άρθρο 1 παράγραφος 1,
   την απόφαση 96/317/ΕΚ του Συμβουλίου, της 13ης Μαΐου 1996, σχετικά με την ολοκλήρωση των αποτελεσμάτων των διαβουλεύσεων με την Ταϊλάνδη δυνάμει του άρθρου ΧΧΙΙΙ της ΓΣΔΕ (2),
   τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (3), και ιδίως το άρθρο 12 παράγραφος 1,
   τον κανονισμό (ΕΚ) αριθ. 865/2004 του Συμβουλίου, της 29ης Απριλίου 2004, σχετικά με την κοινή οργάνωση της αγοράς ελαιολάδου και επιτραπέζιων ελιών και την τροποποίηση του κανονισμού (ΕΟΚ) αριθ. 827/68 (4), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 2402/96 της Επιτροπής, της 17ης Δεκεμβρίου 1996, για το άνοιγμα και τον τρόπο διαχείρισης ορισμένων ετήσιων δασμολογικών ποσοστώσεων γλυκοπατάτας και αμύλου μανιόκας (5), προβλέπει ειδικές διατάξεις για την υποβολή αιτήσεων και την έκδοση πιστοποιητικών εισαγωγής γλυκοπατάτας στο πλαίσιο των ποσοστώσεων 09.4014 και 09.4013, αφενός, και αμύλου μανιόκας στο πλαίσιο της ποσόστωσης 09.4065, αφετέρου.
            
         
               (2)
            
            
               Οι κανονισμοί (ΕΚ) αριθ. 2375/2002 της Επιτροπής, της 27ης Δεκεμβρίου 2002, για το άνοιγμα και τον τρόπο διαχείρισης των κοινοτικών δασμολογικών ποσοστώσεων για τον μαλακό σίτο άλλης ποιότητας, πλην της υψηλής ποιότητας, προέλευσης τρίτων χωρών (6), (ΕΚ) αριθ. 2305/2003 της Επιτροπής, της 29ης Δεκεμβρίου 2003, για το άνοιγμα και τον τρόπο διαχείρισης κοινοτικής δασμολογικής ποσόστωσης για την εισαγωγή κριθής προέλευσης τρίτων χωρών (7), και (ΕΚ) αριθ. 969/2006 της Επιτροπής, της 29ης Ιουνίου 2006, για το άνοιγμα και τον τρόπο διαχείρισης της κοινοτικής δασμολογικής ποσόστωσης για την εισαγωγή αραβοσίτου προέλευσης τρίτων χωρών (8), προβλέπουν ειδικές διατάξεις για την υποβολή αιτήσεων και την έκδοση πιστοποιητικών εισαγωγής μαλακού σίτου άλλης ποιότητας, πλην της υψηλής ποιότητας, στο πλαίσιο των ποσοστώσεων 09.4123, 09.4124 και 09.4125, κριθής στο πλαίσιο της ποσόστωσης 09.4126 και αραβοσίτου στο πλαίσιο της ποσόστωσης 09.4131.
            
         
               (3)
            
            
               Ο κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (9), προβλέπει ειδικές διατάξεις για την υποβολή αιτήσεων και την έκδοση πιστοποιητικών εισαγωγής ελαιολάδου στο πλαίσιο της ποσόστωσης 09.4032.
            
         
               (4)
            
            
               Λαμβανομένων υπόψη των αργιών του έτους 2007, είναι σκόπιμο να προβλεφθεί παρέκκλιση, για ορισμένα χρονικά διαστήματα, από τους κανονισμούς (ΕΚ) αριθ. 2402/96, (ΕΚ) αριθ. 2375/2002, (ΕΚ) αριθ. 2305/2003, (ΕΚ) αριθ. 969/2006 και (ΕΚ) αριθ. 1918/2006 όσον αφορά τις ημερομηνίες υποβολής αιτήσεων για χορήγηση πιστοποιητικών εισαγωγής και τις ημερομηνίες έκδοσης αυτών των πιστοποιητικών, προκειμένου να καταστεί δυνατή η τήρηση των σχετικών ποσοστώσεων.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής συνεδρίασης της επιτροπής διαχείρισης των σιτηρών και της επιτροπής διαχείρισης ελαιολάδου και επιτραπέζιων ελιών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Κατά παρέκκλιση από το άρθρο 3 του κανονισμού (ΕΚ) αριθ. 2402/96, για το έτος 2007 οι αιτήσεις πιστοποιητικών εισαγωγής γλυκοπατάτας στο πλαίσιο των ποσοστώσεων 09.4014 και 09.4013 δύναται να υποβληθούν έως τις 18 Δεκεμβρίου 2007 το αργότερο.
   2.   Κατά παρέκκλιση από το άρθρο 8 παράγραφος 1 του κανονισμού (ΕΚ) αριθ. 2402/96, τα πιστοποιητικά εισαγωγής γλυκοπατάτας, για τα οποία υποβάλλονται αιτήσεις στις ημερομηνίες που αναφέρονται στο παράρτημα Ι, στο πλαίσιο των ποσοστώσεων 09.4014 και 09.4013, εκδίδονται στις ημερομηνίες που αναφέρονται στο παράρτημα Ι, με την επιφύλαξη των μέτρων που εγκρίνονται κατ’ εφαρμογή του άρθρου 7 παράγραφος 2 του κανονισμού (ΕΚ) αριθ. 1301/2006 της Επιτροπής (10).
   Άρθρο 2
   1.   Κατά παρέκκλιση από το άρθρο 9 πρώτο εδάφιο του κανονισμού (ΕΚ) αριθ. 2402/96, για το έτος 2007 οι αιτήσεις πιστοποιητικών εισαγωγής αμύλου μανιόκας στο πλαίσιο της ποσόστωσης 09.4065 δύναται να υποβληθούν έως τις 18 Δεκεμβρίου 2007 το αργότερο.
   2.   Κατά παρέκκλιση από το άρθρο 13 παράγραφος 1 του κανονισμού (ΕΚ) αριθ. 2402/96, τα πιστοποιητικά εισαγωγής αμύλου μανιόκας, για τα οποία υποβάλλονται αιτήσεις στις ημερομηνίες που αναφέρονται στο παράρτημα II, στο πλαίσιο της ποσόστωσης 09.4065, εκδίδονται στις ημερομηνίες που αναφέρονται στο παράρτημα II, με την επιφύλαξη των μέτρων που εγκρίνονται κατ’ εφαρμογή του άρθρου 7 παράγραφος 2 του κανονισμού (ΕΚ) αριθ. 1301/2006.
   Άρθρο 3
   1.   Κατά παρέκκλιση από το άρθρο 5 παράγραφος 1 δεύτερο εδάφιο του κανονισμού (ΕΚ) αριθ. 2375/2002, για το έτος 2007 οι αιτήσεις πιστοποιητικών εισαγωγής μαλακού σίτου, άλλης ποιότητας, πλην της υψηλής ποιότητας, στο πλαίσιο των ποσοστώσεων 09.4123, 09.4124 και 09.4125, δύναται να υποβληθούν έως τις 17 Δεκεμβρίου 2007 το αργότερο.
   2.   Κατά παρέκκλιση από το άρθρο 3 παράγραφος 1 δεύτερο εδάφιο του κανονισμού (ΕΚ) αριθ. 2305/2003, για το έτος 2007 οι αιτήσεις πιστοποιητικών εισαγωγής κριθής στο πλαίσιο της ποσόστωσης 09.4126 δύναται να υποβληθούν έως τις 17 Δεκεμβρίου 2007 το αργότερο.
   3.   Κατά παρέκκλιση από το άρθρο 4 παράγραφος 1 δεύτερο εδάφιο του κανονισμού (ΕΚ) αριθ. 969/2006, για το έτος 2007 οι αιτήσεις πιστοποιητικών εισαγωγής αραβοσίτου στο πλαίσιο της ποσόστωσης 09.4131 δύναται να υποβληθούν έως τις 17 Δεκεμβρίου 2007 το αργότερο.
   Άρθρο 4
   Κατά παρέκκλιση από το άρθρο 3 παράγραφος 3 του κανονισμού (ΕΚ) αριθ. 1918/2006, τα πιστοποιητικά εισαγωγής ελαιολάδου για τα οποία υποβάλλονται αιτήσεις τη Δευτέρα 2 Απριλίου ή την Τρίτη 3 Απριλίου 2007 στο πλαίσιο της ποσόστωσης 09.4032 εκδίδονται την Παρασκευή 13 Απριλίου, με την επιφύλαξη των μέτρων που εγκρίνονται κατ’ εφαρμογή του άρθρου 7 παράγραφος 2 του κανονισμού (ΕΚ) αριθ. 1301/2006.
   Άρθρο 5
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 21 Μαρτίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 146 της 20.6.1996, σ. 1.
   
      (2)  ΕΕ L 122 της 22.5.1996, σ. 15.
   
      (3)  ΕΕ L 270 της 21.10.2003, σ. 78. Κανονισμός όπως τροποποιήθηκε με τον κανονισμό (ΕΚ) αριθ. 1154/2005 της Επιτροπής (ΕΕ L 187 της 19.7.2005, σ. 11).
   
      (4)  ΕΕ L 161 της 30.4.2004, σ. 97· διορθώθηκε στην ΕΕ L 206 της 9.6.2004, σ. 37.
   
      (5)  ΕΕ L 327 της 18.12.1996, σ. 14. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1884/2006 (ΕΕ L 364 της 20.12.2006, σ. 44).
   
      (6)  ΕΕ L 358 της 31.12.2002, σ. 88. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2022/2006 (ΕΕ L 384 της 29.12.2006, σ. 70).
   
      (7)  ΕΕ L 342 της 30.12.2003, σ. 7. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2022/2006.
   
      (8)  ΕΕ L 176 της 30.6.2006, σ. 44. Κανονισμός όπως τροποποιήθηκε με τον κανονισμό (ΕΚ) αριθ. 2022/2006.
   
      (9)  ΕΕ L 365 της 21.12.2006, σ. 84.
   
      (10)  ΕΕ L 238 της 1.9.2006, σ. 13.
   
      ΠΑΡΑΡΤΗΜΑ I
      Έκδοση των πιστοποιητικών εισαγωγής γλυκοπατάτας στο πλαίσιο των ποσοστώσεων 09.4014 και 09.4013 για ορισμένες περιόδους του έτους 2007
      
                  Ημερομηνίες υποβολής των αιτήσεων
               
               
                  Ημερομηνίες έκδοσης των πιστοποιητικών
               
            
                  Τρίτη 3 Απριλίου 2007
               
               
                  Παρασκευή 13 Απριλίου 2007
               
            
                  Τρίτη 30 Οκτωβρίου 2007
               
               
                  Παρασκευή 9 Νοεμβρίου 2007
               
            
   
      ΠΑΡΑΡΤΗΜΑ II
      Έκδοση των πιστοποιητικών εισαγωγής αμύλου μανιόκας στο πλαίσιο της ποσόστωσης 09.4065 για ορισμένες περιόδους του έτους 2007
      
                  Ημερομηνίες υποβολής των αιτήσεων
               
               
                  Ημερομηνίες έκδοσης των πιστοποιητικών
               
            
                  Τρίτη 3 Απριλίου 2007
               
               
                  Παρασκευή 13 Απριλίου 2007
               
            
                  Τρίτη 30 Οκτωβρίου 2007
               
               
                  Παρασκευή 9 Νοεμβρίου 2007